Общинска избирателна комисия Мизия

РЕШЕНИЕ

№ 152– МИ
Мизия, 16.12.2019г.

ОТНОСНО: обявяване за избран на следващ в листата кандидат за общински съветник от ПП НДСВ на мястото на избран общински съветник, неположил клетва за мандат 2019-2023г.

В ОИК – Мизия с вх.№ 189 от 13.12.2019г. е получено писмено уведомление от председателя на общинския съвет – Мизия, че избран общински съветник от листата на ПП НДСВ Виолин Иванов Крушовенски не е участвал в първото заседание на общинския съвет, не е положил клетва, нито е подписал клетвен лист, след като е бил надлежно уведомен за това, съгласно официална покана на Областния Управител на Област Враца, обявена на сайта на Областна администрация – Враца.

Кандидатът Виолин Иванов Крушовенски е избран за общински съветник от листата на ПП НДСВ в изборите за общински съветници и кметове, произведени на 27 октомври 2019 г. и му е издадено удостоверение № 7 от 31.10.2019г. На проведеното на 11.11.2019г. в 11.00 часа първо заседание на новоизбрания общински съвет свикано от областния управител съгласно чл.23, ал.1 от ЗМСМА, избрания за общинския съветник Виолин Иванов Крушовенски не е участвал, не е положил клетва по чл. 32, ал. 1 от ЗМСМА и не е посочил основание, за това да е възпрепятстван да участва.

Съгласно разпоредбата на чл.23, ал.2 от ЗМСМА, преди началото на първото заседание новоизбраните общински съветници и кметове полагат клетвата по чл. 32, ал. 1 от ЗМСМА. Клетвата се полага в присъствието на граждани на общината, на областния управител или на негов представител и на председателя или член на общинската избирателна комисия. Когато общински съветник или кмет е възпрепятстван да присъства при полагането на клетва, той полага клетва преди началото на следващо заседание на общинския съвет, съгласно разпоредбата на чл.30, ал.1 от ЗМСМА пълномощията на общинския съветник възникват от деня на полагането на клетвата по чл. 32, ал. 1 от същия закон.

ОИК – Мизия намира, че избрания за общински съветник от листата на ПП НДСВ в изборите за общински съветници и кметове, произведени на 27 октомври 2019 г., Виолин Иванов Крушовенски не е положил клетва по чл. 32, ал. 1 от ЗМСМА и не са налице основанията на чл. 23, ал. 2, изр. 3 от ЗМСМА, по отношение на него, тъй като не е бил възпрепятстван за това и съгласно чл.30, ал.1 от ЗМСМА по отношение на него не са възникнали пълномощията му на общински съветник.

Предвид гореизложеното и в изпълнение на правомощията си, общинската избирателна комисия следва да обяви за избран за общински съветник следващия в листата на ПП НДСВ кандидат, който е Йорданка Цветкова Бадикова.

Предвид гореизложеното и на основание чл. 87, ал. 1, т. 24 от Изборния кодекс във връзка с чл. 23, ал. 2, изр. 3 и чл. 30, ал. 1 от ЗМСМА Общинската избирателна комисия

**Р Е Ш И:**

1. Анулира удостоверение №7 от 31.10.2019г. на Виолин Иванов Крушовенски и
2. **ОБЯВЯВА** за избран за общински съветник в изборите за общински съветници и кметове, произведени на 27 октомври 2019 г. в община Мизия от листата на ПП НДСВ следващия в листата кандидат Йорданка Цветкова Бадикова като и издава удостоверение.

Копие от решението да се изпрати на председателя на общински съвет – Мизия.

Решението подлежи на оспорване в тридневен срок от обявяването му пред Централната избирателна комисия.

Председател:/п/

 Галя Петрова

Секретар: /п/

Валерия Цурова